CELEX: 32015D2025
Language: et
Date: 2015-10-26 00:00:00
Title: Nõukogu otsus (EL) 2015/2025, 26. oktoober 2015, Euroopa – Vahemere piirkonna lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel) protokolli (milles käsitletakse Euroopa Liidu ja Tuneesia Vabariigi vahelist raamlepingut Tuneesia Vabariigi liidu programmides osalemise üldpõhimõtete kohta) sõlmimise kohta

13.11.2015   
            
            
               ET
            
            
               Euroopa Liidu Teataja
            
            
               L 297/1
            
         NÕUKOGU OTSUS (EL) 2015/2025,
   26. oktoober 2015,
   Euroopa – Vahemere piirkonna lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel) protokolli (milles käsitletakse Euroopa Liidu ja Tuneesia Vabariigi vahelist raamlepingut Tuneesia Vabariigi liidu programmides osalemise üldpõhimõtete kohta) sõlmimise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 212 koostoimes artikli 218 lõike 6 teise lõigu punktiga a ja artikli 218 lõikega 7,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut
   ning arvestades järgmist:
   
               (1)
            
            
               Vastavalt nõukogu otsusele (EL) 2015/575 kirjutati (1) Euroopa – Vahemere piirkonna lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel) (2) protokoll (milles käsitletakse Euroopa Liidu ja Tuneesia Vabariigi vahelist raamlepingut Tuneesia Vabariigi liidu programmides osalemise üldpõhimõtete kohta) (edaspidi „protokoll”) liidu nimel alla 17. märtsil 2015.
            
         
               (2)
            
            
               Protokolli eesmärk on kehtestada finants- ja tehnilised eeskirjad, mis võimaldavad Tuneesia Vabariigil osaleda teatavates liidu programmides. Protokolliga kehtestatav horisontaalne raamistik kujutab endast majanduslikku, rahanduslikku ja tehnilist koostöömeedet, mis annab juurdepääsu abile, eelkõige finantsabile, mida liit oma programmide alusel annab. Seda raamistikku kohaldatakse ainult nende liidu programmide suhtes, mille asutamisaktide kohaselt on Tuneesia Vabariigi osalemine võimalik. Protokolli sõlmimine ei too seega kaasa volituste kasutamist, mis mõjutavad programmidega hõlmatud poliitikavaldkondi ja mida kasutatakse programmide kehtestamisel.
            
         
               (3)
            
            
               Protokoll tuleks heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga kiidetakse liidu nimel heaks Euroopa – Vahemere piirkonna lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel) protokoll (milles käsitletakse Euroopa Liidu ja Tuneesia Vabariigi vahelist raamlepingut Tuneesia Vabariigi liidu programmides osalemise üldpõhimõtete kohta) (3).
   Artikkel 2
   Nõukogu eesistuja esitab liidu nimel protokolli artiklis 10 sätestatud teate (4).
   Artikkel 3
   Komisjonil on õigus määrata liidu nimel kindlaks Tuneesia Vabariigi igas konkreetses liidu programmis osalemise eritingimused, sealhulgas makstav rahaline osalus. Komisjon teavitab sellest nõukogu pädevat töörühma.
   Artikkel 4
   Käesolev otsus jõustub selle vastuvõtmise kuupäeval.
   
      Brüssel, 26. oktoober 2015
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  Nõukogu 17. detsembri 2014. aasta otsus (EL) 2015/575 Euroopa – Vahemere piirkonna lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel) protokollile (milles käsitletakse Euroopa Liidu ja Tuneesia Vabariigi vahelist raamlepingut Tuneesia Vabariigi liidu programmides osalemise üldpõhimõtete kohta) Euroopa Liidu nimel allakirjutamise ja selle ajutise kohaldamise kohta (ELT L 96, 11.4.2015, lk 1).
   
      (2)  EÜT L 97, 30.3.1998, lk 2.
   
      (3)  Protokoll on avaldatud väljaandes ELT L 96, 11.4.2015, lk 3, koos selle allakirjutamise otsusega.
   
      (4)  Nõukogu peasekretariaat avaldab protokolli jõustumise kuupäeva Euroopa Liidu Teatajas.